RMK 
rmk@rmk.ee 

28.04.2026 nr 7-1/1448

Kaberla küla Samblasalu kinnistu detailplaneeringu kehtestamine

Kuusalu Vallavalitsus teatab, et kehtestas 16.aprillil 2026 korraldusega nr 120 Teie naaberkinnistu Kaberla küla Samblasalu kinnistu (35201:001:0544) detailplaneeringu.
 
Detailplaneeringuga tehakse ettepanek 1,1 ha suurusele maatulundusmaa sihtotstarbega kinnistule elamu ja abihoonete ehitusõiguse määramiseks. Kinnistu jagamist ei kavandata. Kinnistule juurdepääs on võimalik avaliku kasutusega teelt (Haavakannu-Umblauka tee) ning Välja ja Vahtra kinnistutel asuvalt erateelt. Antud kinnistutel kulgeva eratee kasutamiseks on sõlmitud notariaalne leping. Detailplaneering on kooskõlastatud vastavalt lähteülesandes toodule Päästeameti poolt.
Planeeritav ala asub hajaasustusalal, kehtiva Kuusalu valla üldplaneeringu kohasel nn valgel alal. Valge ala üldplaneeringu kaardil tähendab, et antud aladel maakasutuse sihtotstarve ei muutu ja selle muutmist tulevikus ei piirata. Ka pole nendele aladele ette nähtud suuremaid ja eraldi käsitlemist väärivaid kitsendusi ega piiranguid. Samuti asub kinnistu alvarite alal, mis on üldplaneeringus määratud detailplaneeringu kohustusega aladeks, et kontrollida ja välistada tegevused, mis võiksid muuta põhjavee kvaliteeti. Menetletav detailplaneering on üldplaneeringule vastav.
 
Lisainfo Kadi.Raudla@kuusalu.ee või tel 606 6379.

Lugupidamisega

(allkirjastatud digitaalselt)
Terje Kraanvelt
vallavanem

Maris Kirsimaa 6000 857